VS002197
Datum: 2005-02-13T01:00:00.000+01:00
datum_sodbe_i_stopnje: 2009-11-13T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.300 EUR (za vsakega od tožnikov)
opombe: II Ips 456/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za prvega tožnika znižana s 6.300 EUR na 4.300 EUR, za drugo tožnico pa s 6.900 EUR na 4.300 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Opomba: Istočasno je bila odškodnina dosojena tudi zakoncu tožnika.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/3 Pesnica – Lendava, ob kateri živita tožnika, je presegla običajne meje.

Stanje je trajalo 45 mesecev (od sredine februarja 2005 do konca oktobra 2008, ko je bila zgrajena avtocesta, zaradi katere se je promet preusmeril).

Hiša, v kateri živita tožnika je:

    od ceste oddaljena 20 m, bivalni prostori (dnevna soba in spalnica) gledajo na cesto, hiša je grajena v obliki črke L, zato se odboji zaradi tresljajev in hrupa ojačajo,

    v neposredni bližini je krožišče, na katerem so posebej hrupno zavirali in speljevali tovornjaki,

    dodaten hrup so povzročali poki pnevmatik na motornih vozilih.

## Kršitev drugih pravic osebnosti

Kršena je bila pravica do zdravega življenjskega okolja.

Tožnika sta bila v spornem obdobju zaposlena in zaradi službenih obveznosti dnevno odsotni od doma okoli 9 ur.

Tožnika se zaradi hrupa nista mogla naspati, nista si mogla odpočiti, zato sta bila nervozna, kar je vplivalo na delo v službi. Oteženo je bilo komuniciranje, saj sta morala govoriti s povzdignjenim glasom, njun odnos je trpel zaradi njune nervoze in vzkipljivosti. Oken ni bilo mogoče normalno odpirati, ni se bilo mogoče zadrževati pred hišo, izvoz na cesto in dostop do hiše je bil zaradi gostega prometa otežen.

---

OZ člen 179